บาทเปิด 31.43 บาทต่อดอลลาร์ อ่อนค่า
เงินบาทเปิดตลาด 31.43 บาทต่อดอลลาร์ อ่อนค่า หลังดอลล์แข็งรับตัวเลขเศรษฐกิจสหรัฐออกมาดีเกินคาด
5 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.43 บาท/ดอลลาร์ อ่อนค่าจากปิดตลาดเย็นวานนี้ที่ระดับ 31.32/34 บาท/ดอลลาร์ เนื่องจากดอลลาร์กลับมาแข็งค่าหลังตัวเลขเศรษฐกิจที่ประกาศออกมาเมื่อคืนนี้ดีเกินคาด
"บาทอ่อนค่าหลังตัวเลขเศรษฐกิจสหรัฐออกมาดีเกินคาดหนุนดอลลาร์ให้แข็งค่า" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 31.35 - 31.50 บาท/ดอลลาร์
นักลงทุนเริ่มลังเลเรื่องแนวโน้มการปรับลดดอกเบี้ยเพิ่มเติมของเฟด หลังตัวเลขเศรษฐกิจสหรัฐยังออกมาดีเกินคาด โดยมองว่าการปรับลดดอกเบี้ยฉุกเฉิน 0.50% น่าจะเป็นความกังวลเรื่องไวรัสโควิด-19 เกินกว่าเหตุ